Diari Oficial de la Generalitat Valenciana


Sumari del DOGV 4631, del 17-11-2003 (2003/12306)

RESOLUCIÓ de 10 de novembre de 2003, de la Conselleria de Benestar Social, per la qual es modifiquen els crèdits que han de finançar les ajudes convocades mitjançant l'Orde de 17 de desembre de 2002, per la qual es regulen i convoquen ajudes dirigides al sosteniment dels distints programes i servicis especialitzats d'intervenció i d'atenció a famílies, menors i adopció per a l'exercici 2003.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4631

Data del DOGV
:   17-11-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/12426


Data del document
:   10-11-2003

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * adopció
    * servei social
    * ajuda pública
    * família
    * jurisdicció de menors
    * reinserció social
    * suport econòmic
    * delinqüència juvenil
    * ajuda social

RESOLUCIÓ de 10 de novembre de 2003, de la Conselleria de Benestar Social, per la qual es modifiquen els crèdits que han de finançar les ajudes convocades mitjançant l'Orde de 17 de desembre de 2002, per la qual es regulen i convoquen ajudes dirigides al sosteniment dels distints programes i servicis especialitzats d'intervenció i d'atenció a famílies, menors i adopció per a l'exercici 2003. [2003/M12071]
  
La Conselleria de Benestar Social, mitjançant Orde de 17 de desembre de 2002, publicada en el Diari Oficial de la Generalitat Valenciana número 4.408, de data 30 de desembre, ha regulat i convocat ajudes dirigides al sosteniment dels distints programes i servicis especialitzats en intervenció i atenció a famílies, menors i adopció.
  
Una vegada aprovada i publicada la Llei 12/2002, de 27 de desembre, de Pressupostos de la Generalitat Valenciana, per a l'exercici 2003 (DOGV núm. 4.409, de data 31 de desembre de 2002), en aplicació d'allò que establix la disposició addicional primera de l'esmentada orde, i d'acord amb allò regulat en l'article 47.11 del Decret Legislatiu de 16 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir, mitjançant la Resolució d'11 de febrer de 2003, de la Conselleria de Benestar Social (DOGV núm. 4.444, de data 20 de febrer de 2003), a donar publicitat als crèdits i a les línies de subvenció destinades a finançar les ajudes convocades per l'Orde de 17 de desembre de 2002.
  
En canvi, tot havent-hi en estos moments noves disponibilitats pressupostàries en la línia recollida en la Resolució d'11 de febrer de 2003, que permeten incrementar el finançament de l'Orde de 17 de desembre de 2002, resolc:
  
Primer
  
Modificar la quantia dels crèdits destinats a finançar les ajudes regulades en l'Orde de 17 de desembre de 2002, de la Conselleria de Benestar Social (DOGV núm. 4.408, de 30 de desembre de 2002) de la línia de subvenció que tot seguit s'indica:
  
1. Denominació: mesures judicials de menors en medi obert.
  
- Projecte: T2194.
  
- Consignació pressupostària: Increment de 10.068,31 euros, i passa de 1.523.268,63 euros a 1.533.336,94 euros.
  
- Procedència i quantia dels fons:
  
- Propis condicionats 324.387,74 euros.
  
- Propis no condicionats: 884.561,46 euros.
  
- Externa: Ministeri de Treball i
  
Assumptes Socials 324.387,74 euros.
  
Segon
  
Els crèdits publicats després de la present modificació, tenen el caràcter de màxims, i no es podran concedir subvencions una vegada esgotats, circumstància esta que haurà de publicar-se en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es modificaren estos crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.